बिस्तर पर सो रहे थे पति-पत्नी, करैत ने डस लिया, दोनों की हुई मौत
मेदिनीनगर। प्रतिनिधि
पलामू जिले के चैनपुर थाना क्षेत्र के बसरिया गांव के पोड़काही टोला मे शुक्रवार की रात में सर्पदंश से बसरिया गांव के पोड़काही टोला निवासी 55 वर्षीय बिशुन भुइयां एवं 52 वर्षीय जितनी देवी की मौत हो गई। दोनों का अंतिम संस्कार शुक्रवार के दिन में गांव के जंगल में दफना कर कर दिया गया है। पंचायत मुखिया को सुशीला देवी ने बताया कि परिजनों के अनुसार गुरुवार की रात पति-पत्नी बिस्तर पर सोए रहे थे। इसी क्रम में रात में दोनों को करैत सांप ने डस लिया।
बाद में सांप को देखते ही जितनी देवी बेहोस हो गयी जबकि पति की स्थिति धीरे धीरे खराब होने लगा। परिजनों ने दोनो को झाड़-फूंक करवाने चैनपुर थाना क्षेत्र के बोकया गांव नाग बाबा मंदिर ले जाने लगे इसी क्रम में रास्ते में जितनी देवी की मौत हो गयी जबकि शुक्रवार की सुबह बिशुन भुइयां का भी निधन हो गया। मृतक के दो बालिक एवं एक नाबालिक बच्चे हैं। मुखिया ने बताया कि घटना की सूचना मिलते ही परिवार वालों को दिलासा देने पहुंचे। उन्होंने चैनपुर सीओ से मिल कर के पीड़िता को हर संभव मदद करने की गुहार लगाई है।